Luettelo Tupolev Tu-134:n onnettomuuksista

Tupolev Tu-134 on Tupolevin vuosina 1963–1989 Neuvostoliitossa valmistama lyhyen matkan kapearunkoinen matkustajalentokone. Sitä valmistettiin kaikkiaan 854 kappaletta.

Valmistetusta 854 Tu-134:stä 75 eli noin 8,8 prosenttia oli marraskuuhun 2018 mennessä tuhoutunut onnettomuuksissa, sotatoimissa ja muissa tapahtumissa. Suhteessa muihin saman aikakauden konetyyppeihin se on varsin turvallinen, ja lisäksi suuri osa sille sattuneista onnettomuuksista johtuu lentäjän virheestä.Airliner World, huhtikuu 2017, s. 60 Vertailun vuoksi muista vastaavan kokoisista 1960-luvun suihkukoneista Douglas DC-9-10/15:lla vastaava osuus on 17,0 prosenttia, BAC 1-11:llä 12,7 prosenttia ja Fokker F28:lla 18,7 prosenttia.

Konetyypin pahin onnettomuus tapahtui 11. elokuuta 1979 Dniprodzeržynskissä nykyisen Ukrainan alueella, kun kaksi Aeroflotin Tu-134-konetta törmäsi toisiinsa lennonjohdon virheen vuoksi. Voronežistä Kišinjoviin matkalla olleessa Tu-134A:ssa oli 94 henkilöä ja Donetskista Minskiin lentäneessä Tu-134AK:ssa 84, heidän joukossaan FC Pahtakor Taškent -jalkapallojoukkue. Kaikki 178 koneissa ollutta kuolivat törmäyksessä. Se on kaikkien aikojen toiseksi tuhoisin kahden lentokoneen yhteentörmäys ilmassa.

Monissa onnettomuuksissa koneessa olleiden tai kuolonuhrien määrää ei tiedetä tarkasti, tai onnettomuustiedot ovat muuten puutteelliset. Neuvostoliiton lehdistö ei uutisoinut lento-onnettomuuksista ennen 1980-luvun loppua, eikä vielä silloinkaan rahti- tai sotilaskoneiden onnettomuuksista. Tätä ennen Neuvostoliiton viranomaiset kertoivat onnettomuuksista ulkomaille vain silloin, kun uhrien joukossa oli ulkomaalaisia tai onnettomuudella oli useita silminnäkijöitä.

Alla olevaan taulukkoon on listattu kaikki onnettomuudet ja muut tapahtumat, jotka ovat johtaneet koneen tuhoutumiseen tai hylkäämiseen. Lisäksi artikkelin lopussa on listattu muita huomattavia onnettomuuksia, joissa osallisena ollut lentokone ei tuhoutunut. Listassa ovat onnettomuudet, joissa tuli kuolonuhreja, sekä kaappaukset, joissa kuoli vähintään yksi muu henkilö kuin kaappari.

 Luettelo 

 Päivämäärä Paikka Lentoyhtiö Versio Rekisteri Uhrit/KoneessaolleetLyhyt kuvausViite   Moskova Tupolev Tu-134   Syöksyi maahan ilmavoimien koelennolla, kun lentäjä käänsi peräsimen ääriasentoon täydessä vauhdissa ja menetti koneen hallinnan. Airliner World, huhtikuu 2017, s. 55   Istanbul Malév Tu-134 HA-LBA  Ajautui ulos kiitotieltä laskukiidon mentyä pitkäksi.    Rijeka Aviogenex Tu-134A YU-AHZ  Aviogenexin lento 130 syöksyi maahan Rijekan lentoasemalla, kun sääolosuhteiden aiheuttama optinen illuusio sai miehistön laskeutumaan liian nopeasti.    Kiova Malév Tu-134 HA-LBD  Malévin lento 110 syöksyi maahan huonossa säässä generaattorivian ja kahden epäonnistuneen lähestymisyrityksen jälkeen.    Moskova GosNII GA Tu-134 CCCP-65607  Teki pakkolaskun kanavaan molempien moottorien sammuttua lähestymisen aikana. Miehistö oli unohtanut kytkeä polttoaineen siirtopumput päälle.    Berliini Interflug Tu-134 DM-SCA  Vaurioitui rajussa laskeutumisessa korjauskelvottomaksi.    Amman Aeroflot Tu-134A CCCP-65668  Aeroflotin lento 512 ajautui ulos kiitotieltä, kun lentäjä keskeytti lentoonlähdön liian myöhään. Kone törmäsi puihin ja rakennukseen, jossa kuoli seitsemän henkilöä.    Leipzig Interflug Tu-134 DM-SCD  Interflugin lento 1107 osui antenniin ja syöksyi maahan. Lennonjohtaja ei seurannut lentoa tarkkuustutkalähestymisen aikana ja miehistö laskeutui liian matalalle.    Praha ČSA Tu-134A OK-CFD  Törmäsi laskeutuessaan toiseen koneeseen ja ajautui ulos kiitotieltä.    Libreville Aviogenex Tu-134A-1 YU-AJS  Väsynyt lentäjä työnsi vahingossa ohjainta, jolloin kone laskeutui liian matalalle, osui puuhun ja syöksyi maahan.    Urziceni Malév Tu-134 HA-LBC  Malévin lento 203 syöksyi maahan, kun miehistö laskeutui huomaamattaan liian matalalle.    Berliini Interflug Tu-134A DM-SCM  Miehistö käytti autopilottia laskeutumisessa liian pitkään, ja lentäjä joutui ohjaamaan korkeusvakaimella sitä vastaan. Kone osui suurella vajoamisnopeudella kiitotiehen, vasen siipi ja laskutelineet irtosivat ja kone liukui pitkin kiitotietä. Airliner World, huhtikuu 2017, s. 59   Gabare Balkan Bulgarian Airlines Tu-134 LZ-TUB  Kone lähti 4 900 metrin korkeudessa äkilliseen laskuun ja syöksyi maahan.    Liepāja Aeroflot Tu-134A CCCP-65031  Ylikuormattu kone laskeutui liian matalalle lähestyessään huonossa säässä, osui puihin ja syöksyi maahan.    Ufa Aeroflot Tu-134A CCCP-65839  Laskeutui jarrut lukittuina ja ajautui ulos kiitotieltä, jolloin siipi osui maahan ja syttyi tuleen.    Tjumen Aeroflot Tu-134A CCCP-65649  Ylikuumentunut rengas puhkesi ja sytytti hydraulijärjestelmän tuleen. Kone tuhoutui tulipalossa onnistuneen pakkolaskun jälkeen.    Dniprodzeržynsk Aeroflot Tu-134A CCCP-65816  Törmäsi Tu-134AK-koneeseen lennonjohdon virheen vuoksi.    Aeroflot  CCCP-65735  Törmäsi Tu-134A-koneeseen lennonjohdon virheen vuoksi.    Varsova LOT Tu-134 SP-LGB  Laskukiito meni pitkäksi ja kone törmäsi maavalliin, jolloin sen oikea siipi irtosi ja se syttyi tuleen.    Sotši Aeroflot Tu-134A CCCP-65698  Jarruihin tuli vikaa koneen laskeutuessa. Kone vaurioitui korjauskelvottomaksi.    Simferopol Aeroflot Tu-134A CCCP-65871  Ylikuumentunut rengas puhkesi koneen laskeuduttua ja rikkoi polttoainesäiliön, jolloin kone syttyi tuleen.    Severomorsk Neuvostoliiton radioteollisuus­ministeriö Tu-134IK CCCP-65687  Lähestyi liian matalalla, osui radiomaston tukivaijeriin ja syöksyi maahan.    Suhumi Aeroflot Tu-134A CCCP-65836  Törmäsi lentoonlähdön aikana Let L-410 -koneeseen. L-410:ssa olleet 11 kuolivat.    Gali Aeroflot Tu-134A CCCP-65657  Joutui rajuun turbulenssiin, jossa koneeseen kohdistui jopa 3 G:n voima. Kone kärsi rakenteellisia vaurioita eikä sitä enää korjattu.    Alma-Ata Aeroflot Tu-134A CCCP-65129  Aeroflotin lento 5463 törmäsi vuoreen miehistön aloitettua lähestymisen liian aikaisin.    Tbilisi Aeroflot Tu-134A CCCP-65807  Yhdeksän ihmistä yritti kaapata koneen. Perämies teki koneella äkkinäisiä liikkeitä estääkseen kaappareita ampumasta. Kaapparit saatiin pidätettyä, mutta kone vaurioitui äkkiliikkeissä korjauskelvottomaksi.    Minsk Aeroflot Tu-134A CCCP-65095  Tuhoutui huollon aikana syttyneessä tulipalossa alkuvuonna 1984.    Sofia Balkan Bulgarian Airlines Tu-134A LZ-TUR  Miehistö laskeutui rankassa lumisateessa liian matalalle yrittäessään nähdä kiitotietä. Kone osui voimalinjaan ja syöksyi maahan neljän kilometrin päässä kiitotiestä.    Donetsk Neuvostoliiton ilmavoimat  ”01”  Huollon yhteydessä ristiin johdotettu kallistuksenvakain aktivoitui turbulenssissa ja antoi korkeus- ja sivuvakaimelle vääriä komentoja. Kone hajosi osiin ilmassa.    Minsk Aeroflot Tu-134AK CCCP-65910  Aeroflotin lento 7841 syöksyi maahan pian lentoonlähdön jälkeen, kun molemmat moottorit sammuivat niihin joutuneen jään vuoksi.    Zolotšiv Aeroflot Tu-134A CCCP-65856  Aeroflotin lento 8381 törmäsi Neuvostoliiton ilmavoimien An-26-koneeseen lennonjohdon virheen vuoksi. Tu-134:ssä olleiden lisäksi 15 An-26:n kyydissä ollutta kuoli.    Penza Aeroflot Tu-134A CCCP-65142  Lentoonlähtö keskeytettiin moottorin värinän vuoksi. Kone ajautui ulos kiitotieltä ja rotkoon. Yksi matkustaja sai sydänkohtauksen ja kuoli.    Kopsa Aeroflot Tu-134AK CCCP-65120  Aeroflotin lennolla 2306 syttyi tulipalo. Miehistö päätti tehdä pakkolaskun, mutta matkustamon täyttyessä savusta kone osui lopulta puihin ja syöksyi maahan.    Komatipoort Mosambikin hallitus  C9-CAA  Kone joutui miehistön virheen vuoksi väärälle reitille. Miehistö laskeutui liian alas ja jätti varoitukset huomioimatta, ja kone törmäsi lopulta maahan. Mosambikin presidentti Samora Machel kuoli onnettomuudessa.    Kuibyšev Aeroflot Tu-134A CCCP-65766  Aeroflotin lennon 6502 kapteeni löi vetoa siitä, että osaa laskeutua sokkona. Hän arvioi vajoamisnopeuden väärin, kone osui kiitotiehen liian kovaa ja hajosi osiin.    Berliini Aeroflot Tu-134A CCCP-65795  Aeroflotin lento 892 lähestyi väärää kiitotietä miehistön ymmärrettyä lennonjohdon ohjeet väärin. Kun miehistö kääntyi takaisin kohti oikeaa kiitotietä, kone ajautui liukupolun alapuolelle ja osui lopulta puihin.    Ivanovo Aeroflot Tu-134A-3 CCCP-65874  Tuhoutui tuntemattomassa onnettomuudessa.    Hanoi Vietnam Airlines Tu-134A VN-A108  Tuhoutui laskeutumisonnettomuudessa.    Surgut Aeroflot Tu-134AK CCCP-65675  Aeroflotin lento 7867 osui maahan kiitotien vieressä miehistön virheen vuoksi.    Bangkok Vietnam Airlines Tu-134A VN-A102  Vietnam Airlinesin lento 831 ajautui myrskyssä liian matalalle ja osui maahan.    Praha ČSA Tu-134A OK-AFB  Vaurioitui käyttökelvottomaksi rajussa laskeutumisessa.    Ulan-Ude Neuvostoliiton ilmavoimat Tu-134AK CCCP-65670  Osui maahan ennen kiitotien alkua ja hajosi osiin.    Pervouralsk Aeroflot Tu-134A CCCP-65951  Aeroflotin lennon 6246 takaruumassa syttyi tulipalo, jonka seurauksena sähköjärjestelmä, keinohorisontit, kompassit, laskusiivekkeet ja korkeusmittarit lakkasivat toimimasta. Miehistö teki pakkolaskun pellolle.    Ho Chi Minh City Vietnam Airlines Tu-134AK VN-A126  Vaurioitui korjauskelvottomaksi rajussa laskeutumisessa.    Batumi Aeroflot Tu-134A CCCP-65053  Laskukiito meni pitkäksi ja koneen etulaskuteline katkesi.    Ivanovo Aeroflot Tu-134A CCCP-65058  Aeroflotin lento 2808 laskeutui liian matalalle lähestymisen aikana, osui puihin ja syöksyi maahan.    Harkova Aeroflot Tu-134A-3 CCCP-65810  Laskukiito meni pitkäksi.    Suhumi Orbi Georgian Airways Tu-134A 65809  Suhumin lentoasemalla ollut kone tuhoutui ohjusiskussa Abhasian sodassa.    Suhumi Transair Georgia Tu-134A 65893  Separatistit ampuivat koneen alas ohjuksella Abhasian sodassa.    Suhumi Transair Georgia Tu-134A CCCP-65001  Matkustajat olivat nousemassa koneeseen, kun siihen osui ohjus.    Budapest Malév Tu-134A-3 HA-LBP  Huollossa olleen koneen ohjaamossa syttyi tulipalo, jossa kuoli neljä huoltoteknikkoa.    Arkangeli Aeroflot-Nord Tu-134A-3 RA-65976  Oikeanpuoleista päälaskutelinetta ei saatu laskettua. Kone laskeutui kahdella laskutelineellä ja ajutui ulos kiitotieltä. Tarinan mukaan hydraulineste oli vähissä ja miehistö sai laskettua telinettä hieman kaatamalla koneessa olleet juomat hydraulijärjestelmään.    Samoiliha Gromovin instituutti Tu-134AK RA-65760  Törmäsi Tu-22M3-LL-koneeseen ilmasta ilmaan -kuvauksen aikana.    Budapest Malév Tu-134A-3 HA-LBK  Harjoituslennolla olleen koneen etulaskutelinettä ei saatu laskettua. Miehistö sai lopulta pakotettua sen alas käyttäen koneessa ollutta kirvestä ja kone laskeutui turvallisesti, mutta se poistettiin lopulta käytöstä.    Groznyi Stigl Tu-134A 65896  Tuhotui Venäjän ilmaiskussa ensimmäisessä Tšetšenian sodassa.    Groznyi Aeroflot Tu-134A-3 65858  Tuhotui Venäjän ilmaiskussa ensimmäisessä Tšetšenian sodassa.    Groznyi Stigl Tu-134A-3 65030  Tuhotui Venäjän ilmaiskussa ensimmäisessä Tšetšenian sodassa.    Groznyi Stigl Tu-134A-3 65014  Tuhotui Venäjän ilmaiskussa ensimmäisessä Tšetšenian sodassa.    Groznyi Stigl Tu-134A-3 65075  Tuhotui Venäjän ilmaiskussa ensimmäisessä Tšetšenian sodassa.    Lima Imperial Air Tu-134A-3 OB-1553  Rengas puhkesi lentoonlähdön jälkeen. Vasenta päälaskutelinettä ei enää saatu laskettua, ja kone laskeutui kahdella laskutelineellä.    Lagos Harka Air Services Tu-134A RA-65617  Joutui vesiliirtoon ja suistui kiitotieltä laskeutuessaan huonossa säässä.    Nahitševan Azerbaijan Airlines Tu-134B-3 4K-65703  Azerbaijan Airlinesin lennon 56 vasempaan moottoriin tuli vika lentoonlähdön jälkeen. Miehistö sammutti vahingossa väärän moottorin ja joutui tekemään pakkolaskun pellolle.    Đà Nẵng Vietnam Airlines Tu-134B-3 VN-A114  Koneen nokkalaskuteline romahti rullauksen aikana.    Phnom Penh Vietnam Airlines Tu-134B-3 VN-A120  Vietnam Airlinesin lennon 815 kapteeni ei noudattanut lennonjohdon käskyjä eikä perämiehen neuvoja, vaan lähestyi väärää kiitotietä. Kun lähestyminen lopulta keskeytettiin, kone osui puihin, sakkasi ja putosi riisipellolle.    Groznyi Vajnahavia Tu-134A RA-65626  Tuhoutui Venäjän ilmaiskussa toisessa Tšetšenian sodassa.    Pietari Pulkovo Aviation Enterprise Tu-134A-3 RA-65004  Tuhoutui tuntemattomassa onnettomuudessa.    Mozdok Venäjän ilmavoimat Tu-134 ?  Osui maahan ennen kiitotien alkua lähestyessään sankassa lumipyryssä.    Njagan Voronežavia Tu-134SH RA-65929  Huollossa tehdyn virheen vuoksi peräsin ei toiminut kunnolla. Miehistö huomasi tämän ja päätti silti jatkaa lentoonlähtöä ohjaten konetta nokkapyörällä. Nokkapyörästä puhkesi rengas, ja kone ajautui ulos kiitotieltä.    Butšalki Volga-Aviaexpress Tu-134A-3 RA-65080  Volga-Aviaexpressin lennolla 1303 räjähti pommi pian lentoonlähdön jälkeen.    Gvardeiskoje Venäjän laivasto Tu-134 ”05 red”  Moottori syttyi tuleen lentoonlähdön aikana ja kone ajautui ulos kiitotieltä.    Samara UTair Aviation Tu-134A-3 RA-65021  UTairin lento 471 laskeutui huonossa säässä liian kovaa, pomppasi ilmaan ja kääntyi ympäri.    Dolinsk Venäjän ilmavoimat Tu-134AK RA-65981  Ajautui ulos kiitotieltä lentäjän päätettyä keskeyttää lentoonlähtö lumimyrskyssä.    Petroskoi RusAir Tu-134A-3 RA-65691  RusAirin lennon 9605 polttoaine oli loppumassa, ja miehistö yritti pakkolaskua moottoritielle. Kone osui puihin ja hajosi osiin. Airliner World, huhtikuu 2017, s. 62   Novi Urengoi Yamal Airlines Tu-134A-3 RA-65143  Yamal Airlinesin lennon 16 moottori syttyi tuleen lentoonlähdön aikana. Pakkolasku onnistui, mutta kone poistettiin käytöstä.    Oš Air Kyrgyzstan Tu-134A-3 EX-020  Air Kyrgyzstanin lento 3 laskeutui liian kovaa huonossa säässä. Koneen siipi irtosi ja se kääntyi ympäri. 

 Muita huomattavia onnettomuuksia 
 Päivämäärä Paikka Lentoyhtiö Versio Rekisteri Uhrit/KoneessaolleetLyhyt kuvausViite   Ufa Aeroflot Tu-134 tuntematon  Kone teki välilaskun Ufaan ja seisoi asematasolla, kun kentälle hyökkäsi kaksi ilmeisesti poliisia pakenevaa aseistettua miestä. He nousivat koneeseen ja ampuivat kaksi matkustajaa ennen kuin turvajoukot valtasivat koneen ja ampuivat asemiehet. 

 Lähteet 

Tupolev Tu-134
Luokka:62.43 Ilmaliikenne